ddrg/super_eurlex huggingface dataset:
Euroopa Liidu Teataja L 284 , 06/11/1996 Lk 0015 - 0016



Komisjoni määrus (EÜ) nr 2126/96, 5. november 1996, millega muudetakse määrust (EÜ) nr 2543/95, millega sätestatakse oliiviõli ekspordilitsentside süsteemi kohaldamise üksikasjalikud erieeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. septembri 1966. aasta määrust nr 136/96/EMÜ õli- ja rasvaturu ühise korralduse kehtestamise kohta, [1] viimati muudetud määrusega (EÜ) nr 1581/96, [2] eriti selle artikleid 2 ja 3, ning arvestades, et: komisjoni 30. oktoobri 1995. aasta määrusega (EÜ) nr 2543/95 [3] sätestatakse oliiviõli ekspordilitsentside süsteemi kohaldamise üksikasjalikud erieeskirjad; esimesel kohaldamisaastal saadud kogemusi silmas pidades tuleks määrata täpsemalt kindlaks tooted, mille puhul tuleb esitada ekspordilitsents; taotletud ekspordilitsentsid saab välja anda alles pärast teatavat ajavahemikku, mille jooksul komisjon saab vajaduse korral võtta erimeetmeid liikmesriikide edastatud taotlustel esitatud teabe põhjal; kui selline teave on puudulik või ebatäpne, ei ole komisjonil võimalik kõnealuseid meetmeid võtta; seepärast tuleks korra nõuetekohase haldamise tagamiseks piirata litsentside väljaandmist kogustega, mida käsitlevatest taotlustest on nõuetekohaselt teatatud; väljaantud ekspordilitsentsidega seotud toetuste täpseks kontrollimiseks tuleks liikmesriikide edastatavat teavet tagasivõetud litsentsitaotluste ja kasutamata jäänud koguste kohta täiendada toetuse määra käsitleva teabega; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2543/95 muudetakse järgmiselt. 1. Artikkel 1 asendatakse järgmisega: "Artikkel 1 CN-koodide 1509 ja 1510 00 alla kuuluvate toodete eksportimisel esitatakse ekspordilitsents." 2. Artikli 3 lõikele 2 lisatakse järgmine lõik: "Litsentsid antakse siiski välja üksnes nende koguste kohta, mida käsitlevatest taotlustest on teatatud vastavalt artikli 5 lõike 1 punktile a." 3. Artikli 5 lõike 1 punkti c lisatakse sõnad "ja asjaomased toetused". 4. Artikli 5 lõige 3 asendatakse järgmisega: "3. Liikmesriigid teatavad komisjonile iga kuu pärast ekspordilitsentside kehtivusaja lõppu kasutamata jäänud ekspordilitsentsidega hõlmatud kogused ja asjaomased toetused." 5. Lisa C ja D osa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. november 1996 Komisjoni nimel komisjoni liige Franz Fischler [1] EÜT 172, 30.9.1966, lk 3025/66. [2] EÜT L 206, 16.8.1996, lk 11. [3] EÜT L 260, 31.10.1995, lk 33. -------------------------------------------------- LISA +++++ TIFF +++++ --------------------------------------------------
Nõukogu määrus (EÜ) nr 2331/96,

2. detsember 1996,

millega muudetakse määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et:

nõukogu võttis määrusega (EÜ) nr 384/96 [3] vastu ühiseeskirjad kaitse kohta dumpinguhinnaga impordi eest riikidest, mis ei ole Euroopa Ühenduse liikmed;

määruse (EÜ) nr 384/96 artikli 2 lõikes 10 on sätestatud piiratud hulk kohandusi, mida võib teha normaalväärtuse ja ekspordihindade puhul enne seda, kui neid võrreldakse dumpingu olemasolu kindlaksmääramiseks; kuna on arusaadav, et müügikulude erinevused, v.a kõnealuses määruses loetletud erinevused, võivad teatavatel asjaoludel mõjutada hinna võrreldavust, on asjakohane kõrvaldada kõnealuse sätte ainukohaldatavus kohanduste osas;

samuti on asjakohane selgitada kaubandustasandite erinevuste kohandamise nõudeid, kui asjaomase turu puhul puudub teave hinna mõju kohta kahele kaubandustasandile, ning näha ette kohandamine, et täpsustada kulude jaotamist ekspordiriigi siseturu erinevate kaubandustasandite vahel,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 384/96 artikli 2 lõiget 10 muudetakse järgmiselt.

1. Punkt d asendatakse järgmisega:

"d) Kaubandustasand

i) Kaubandustasandi erinevusi, sh seoses algseadmete valmistajaga seotud müügiga tekkida võivaid erinevusi kohandatakse juhul, kui mõlema turu turustamisahela puhul selgub, et ekspordihinda, kaasa arvatud arvestuslikku ekspordihinda, kasutati normaalväärtusest erineval kaubandustasandil ning et kõnealune erinevus on mõjutanud hinna võrreldavust, millele osutavad müüja kasutusvaldkondade ja hindade järjepidevad ja selgepiirilised erinevused eri kaubandustasanditel ekspordiriigi siseturul. Kohanduse ulatus põhineb kõnealuse erinevuse turuväärtusel.

ii) punktis i määratlemata juhtudel, kui olemasolevaid kaubandustasandi kvantitatiivseid erinevusi ei ole võimalik kindlaks määrata, kuna ekspordiriikide siseturul puuduvad asjakohased tasandid, või kui on ilmnenud, et teatavad toimingud on selgelt seotud võrdlusel kasutatavast kaubandustasandist erineva tasandiga, võidakse teha erikohandus."

2. Lisatakse järgmine punkt:

"k) Muud tegurid

Kohandada võib ka punktides a–j nimetamata tegurite erinevusi, kui on ilmnenud, et need mõjutavad käesoleva lõikega nõutavat hinna võrreldavust, ning eelkõige juhul, kui kliendid maksavad selliste tegurite erinevuse tõttu siseturul erinevaid hindu."

Artikkel 2

Käesolevat määrust kohaldatakse menetluste suhtes, mis algatatakse pärast selle Euroopa Ühenduste Teatajas avaldamise päeva.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 2. detsember 1996

Nõukogu nimel

eesistuja

R. Quinn

[1] EÜT C 159, 4.6.1996, lk 6.

[2] EÜT C 198, 8.7.1996, lk 25.

[3] EÜT L 56, 6.3.1996, lk 1.

--------------------------------------------------
Nõukogu määrus (EÜ) nr 2398/96,

12. detsember 1996,

millega avatakse Euroopa Ühenduse ja Iisraeli Riigi vahelise assotsiatsioonilepingu ja vahelepinguga ettenähtud Iisraelist pärineva kalkuniliha tariifikvoot

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113,

võttes arvesse komisjoni ettepanekut

ning arvestades, et:

Euroopa Ühenduse ja selle liikmesriikide ning Iisraeli Riigi vahelist assotsieerumist käsitlev Euro-Vahemere leping kirjutati alla Brüsselis 20. novembril 1995;

kuni lepingu jõustumiseni rakendati selle kaubandussätteid Euroopa Ühenduse ja Euroopa Söe- ja Teraseühenduse ning Iisraeli Riigi vahelise kaubandust ja kaubandusküsimusi käsitleva vahelepinguga, mis on heaks kiidetud nõukogu ja komisjoni otsusega 96/206/ESTÜ, EÜ [1]; kõnealune vaheleping kirjutati alla 18. detsembril 1995 ja see jõustus 1. jaanuaril 1996;

nende lepingute protokolliga 1 nähakse ette Iisraelist pärineva kalkuniliha ühendusse importimisel kohaldatava koguselise tollimaksu vähendamine 1400tonnise koguse osas;

see kvoot tuleks avada igal aastal alates 1. jaanuarist 1996 ning tuleks vastu võtta selle haldamiseks vajalikud meetmed,

ON VASTU VÕTNUD KÄESOLEVA MÄÄRUSE:

Artikkel 1

Iisraelist pärineva kalkuniliha suhtes avatakse aastane impordi tariifikvoot kogumahuga 1400 tonni.

Kõnealuse kvoodi alusel imporditava ning järgnevalt loetletud CN-koodide alla kuuluva kalkuniliha suhtes kohaldatav koguseline tollimaks on järgmine:

02072510: 170 eküüd tonni kohta

02072590: 186 eküüd tonni kohta

02072730: 134 eküüd tonni kohta

02072740: 93 eküüd tonni kohta

02072750: 339 eküüd tonni kohta

02072760: 127 eküüd tonni kohta

02072770: 230 eküüd tonni kohta

Artikkel 2

Käesoleva määruse rakenduseeskirjad võetakse vastu määruse (EMÜ) nr 2777/75 [2] artiklis 17 sätestatud korras.

Artikkel 3

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolevat määrust kohaldatakse alates 1. jaanuarist 1996.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. detsember 1996

Nõukogu nimel

eesistuja

A. Dukes

[1] EÜT L 71, 20.3.1996, lk 1.

[2] EÜT L 282, 1.11.1975, lk 77. Määrust on viimati muudetud määrusega (EÜ) nr 2916/95 (EÜT L 305, 19.12.1995, lk 49).

--------------------------------------------------
Nõukogu määrus (EÜ) nr 2469/96,

16. detsember 1996,

millega muudetakse kultuuriväärtuste eksporti käsitleva määruse (EMÜ) nr 3911/92 lisa

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

vastavalt ühenduses eksisteerivatele eri kunstikoolkondadele peetakse vesivärvi-, guaši- ja pastelltehnikas pilte kas maalideks või joonistusteks; määruse nr 3911/92 [4] lisa kategooriasse 4 kuuluvad täielikult käsitsi teostatud joonistused mis tahes materjalil ja mis tahes materjalist ning kategooriasse 3 kuuluvad täielikult käsitsi teostatud pildid ja maalid mis tahes materjalist ja mis tahes materjalil; kahe nimetatud kategooria suhtes kohaldatavad väärtusläved on erinevad; see võib põhjustada siseturul märkimisväärseid erinevusi vesivärvi-, guaši- ja pastelltehnikas piltide käsitlemisel, olenevalt sellest, millises liikmesriigis need asuvad; kõnealuse määruse kohaldamise huvides on vaja otsustada, millisesse kategooriasse nad kuuluvad, et tagada sama väärtusläve kohaldamine kogu ühenduses;

kogemused on näidanud, et vesivärvi-, guaši- ja pastelltehnikas piltide hinnad on tavaliselt palju kõrgemad kui joonistuste hinnad ja palju madalamad kui õlimaalide või temperamaalide hinnad; otstarbekas on paigutada vesivärvi-, guaši- ja pastelltehnikas pildid uude eraldi kategooriasse väärtuslävega 30000 eküüd, kindlustades sellega, et väärtuslike teoste puhul nõutakse ekspordilitsentsi, toomata seejuures kaasa põhjendamatut halduskoormust litsentse väljastavatele asutustele,

ON VASTU VÕTNUD KÄESOLEVA MÄÄRUSE:

Artikkel 1

Määruse (EMÜ) nr 3911/92 lisa muudetakse järgmiselt.

1. Rubriigis A:

a) asendatakse punkt 3 järgmisega:

"3. Kategooriatesse 3 A ja 4 mittekuuluvad täielikult käsitsi teostatud joonistused ja maalid mis tahes materjalist ja mis tahes materjalil1";

b) lisatakse järgmine punkt:

"3 A. Täielikult käsitsi teostatud vesivärvi-, guaši- ja pastelltehnikas teosed mis tahes materjalil1";

c) asendatakse punkt 4 järgmisega:

"4. Mis tahes materjalist täielikult käsitsi teostatud mosaiigid, mis ei kuulu kategooriatesse 1 ega 2, ja täielikult käsitsi teostatud joonistused mis tahes materjalist ja mis tahes materjalil1".

2. Rubriiki B lisatakse järgmine kategooria:

"30000

- 3 A. (Vesivärvi-, guaši- ja pastelltehnikas teosed)".

Artikkel 2

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Määrust hakatakse kohaldama kuus kuud pärast selle avaldamise kuupäeva.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 16. detsember 1996

Nõukogu nimel

eesistuja

D. Higgins

[1] EÜT C 6, 11.1.1996, lk 14.

[2] EÜT C 166, 10.6.1996, lk 39.

[3] EÜT C 97, 1.4.1996, lk 28.

[4] EÜT L 395, 31.12.1992, lk 1.

--------------------------------------------------
Komisjoni määrus (EÜ) nr 2494/96,

23. detsember 1996,

teatavate kaupade koondnomenklatuuri klassifitseerimise kohta

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EÜ) nr 2493/96, [2] eriti selle artiklit 9,

ning arvestades, et:

eespool nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate nomenklatuuride või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

on asjakohane, et liikmesriigi tolli poolt väljastatud siduvat tariifiinformatsiooni, mis on seotud kaupade klassifitseerimisega koondnomenklatuuris ning mis ei vasta käesoleva määruse sätetele, võib tariifiinformatsiooni pidaja nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) [3] artikli 12 lõike 6 alusel kohaldada veel kolme kuu jooksul;

käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriigi tolli poolt väljastatud siduvat tariifiinformatsiooni, mis ei vasta käesoleva määruse sätetele, võib määruse (EMÜ) nr 2913/92 artikli 12 lõike 6 sätete alusel kohaldada veel kolme kuu jooksul.

Artikkel 3

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 23. detsember 1996

Komisjoni nimel

komisjoni liige

Mario Monti

[1] EÜT L 256, 7.9.1987, lk 1.

[2] EÜT L 338, 28.12.1996, lk 27.

[3] EÜT L 302, 19.10.1992, lk 1.

--------------------------------------------------

LISA

Kauba kirjeldus | Klassifikatsioon (CN-kood) | Põhjendus |

1 | 2 | 3 |

Polüetüleentereftalaadist lehed paksusega kuni 10 mikromeetrit, kaetud termotindiga ja keeratud 62 cm laiustesse rullidesse. | 32159080 | Klassifikatsioon määratakse kindlaks koondnomenklatuuri tõlgendamise üldeeskirjadega 1, 3.b ja 6 ning CN-koodide 3215 ja 321590 ja 32159080 sõnastusega. |

--------------------------------------------------
Euroopa Liidu Teataja L 338 , 28/12/1996 Lk 0014 - 0015



Komisjoni määrus (EÜ) nr 2491/96, 23. detsember 1996, millega muudetakse määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 1734/96, [2] eriti selle artiklit 9, ning arvestades, et: komisjoni määrusega (EÜ) nr 2564/95 [3] nähakse ette meetmed seoses teatavate toodete, sealhulgas CD-lugeri ning heli ja pildi arvutil taasesitamise süsteemi ("multimeedia") klassifitseerimisega koondnomenklatuuris; komisjoni 22. detsembri 1995. aasta määrusega (EÜ) nr 3009/95, millega muudetakse nõukogu määruse (EMÜ) nr 2658/87 I lisa, [4] võetakse alates 1. jaanuarist 1996 arvesse vastavalt tollikoostöö nõukogu 6. juuli 1993. aasta ettepanekule tehtud muudatused harmoneeritud süsteemi nomenklatuuris; harmoneeritud süsteemi nomenklatuuri tehtud muudatuste seas lisati grupile 84 uus märkus 5. D, mis võib mõjutada teatavate selliste toodete klassifitseerimist, mis võivad olla arvutite mäluseadmeteks, ning täita veel üht või mitut funktsiooni; kohaldades käes-oleva grupi märkust 5. E, võib olla raske eristada CD-lugereid, mis on ette nähtud muuks kui andmetöötluseks ja CD-lugereid, mis on ette nähtud CD-ROM, audio-CD ja foto-CD lugemiseks, kuid on märkuse 5. D kohaselt siiski mäluseadmed; koondnomenklatuuri ühtse kohaldamise huvides tuleks kindlaks määrata mõiste "optiliste ketaste mäluseadmed" ulatus; seetõttu tuleks koondnomenklatuuri grupile 84 lisada täiendav märkus; määrust (EMÜ) nr 2658/87 tuleks vastavalt muuta; käes-olev määrus hõlmab määrusele (EÜ) nr 2564/95 lisatud tabelis järjekorranumbrite 2 ja 3 all nimetatud tooteid; käes-olevas määruses sätestatud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga lisatakse määruse (EMÜ) nr 2658/87 lisaks oleva koondnomenklatuuri grupile 84 järgmine täiendav märkus: "2. Alamrubriigi 84717051 alla kuuluvad ka CD-lugerid, mis on automaatsete andmetöötlusmasinate mäluseadmed ning koosnevad kettaseadmest, mis on konstrueeritud CD-ROMi, audio-CD ja foto-CD signaalide lugemiseks ja varustatud kõrvaklappide pistikupesaga, helitugevuse regulaatori ja start/stopp-nupuga." Artikkel 2 Käesolevaga tunnistatakse kehtetuks määrusele (EÜ) nr 2564/95 lisatud tabeli punktid 2 ja 3. Artikkel 3 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1997. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. detsember 1996 Komisjoni nimel komisjoni liige Mario Monti [1] EÜT L 256, 7.9.1987, lk 1. [2] EÜT L 238, 19.9.1996, lk 1. [3] EÜT L 262, 1.11.1995, lk 25. [4] EÜT L 319, 30.12.1995, lk 1. --------------------------------------------------
Euroopa Liidu Teataja L 292 , 15/11/1996 Lk 0001 - 0001



Nõukogu määrus (EÜ) nr 2184/96, 28. oktoober 1996, Egiptusest pärineva ja sealt toodava riisi sisseveo kohta ühendusse EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: ühendus ja Egiptuse Araabia Vabariik on kirjade vahetuse teel sõlmitud kokkuleppes kokku leppinud, et Egiptusest pärineva ja sealt toodava riisi (CN-kood 1006) importimisel kohaldatakse tollimakse, mis on arvutatud vastavalt nõukogu 21. juuni 1976. aasta määruse (EMÜ) nr 1418/76 (riisituru ühise korralduse kohta [1]) artiklile 12 ja mille summat on vähendatud 25 % võrra, ning et kokkulepitud vähendus ei peaks enam sõltuma sellest, kas Egiptus maksustab toodet ekspordimaksuga; seepärast tuleb nõukogu 17. mai 1977. aasta määrus (EMÜ) nr 1250/77, mis käsitleb riisi sissevedu Egiptuse Araabia Vabariigist, [2] tunnistada kehtetuks, ON VASTU VÕTNUD KÄESOLEVA MÄÄRUSE: Artikkel 1 Egiptusest pärineva ja sealt toodava riisi (CN-kood 1006) ühendusse sisseveol, kui sisseveo iga-aastane maht jääb 32000 tonni piiresse, kohaldatakse tollimakse, mis on arvutatud vastavalt määruse (EMÜ) nr 1418/76 artiklile 12, mille summat on vähendatud 25 %. Artikkel 2 Käesoleva määruse rakendamise kord, sealhulgas kõik järelevalvemeetmed, võetakse vastu kooskõlas määruse (EMÜ) nr 1418/76 artiklis 27 sätestatud menetlusega. Artikkel 3 Käesolevaga tunnistatakse määrus (EMÜ) nr 1250/77 kehtetuks. Artikkel 4 Käesolev määrus jõustub kolmandal päeval pärast selle avaldamist Euroopa Ühenduste Teatajas. Seda kohaldatakse alates 1. maist 1996. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 28. oktoober 1996 Nõukogu nimel eesistuja D. Spring [1] EÜT L 166, 25.6.1976, lk 1. Viimati muudetud määrusega (EÜ) nr 3072/95 (EÜT L 329, 30.12.1995, lk 18). [2] EÜT L 146, 14.6.1977, lk 9. --------------------------------------------------
Euroopa Liidu Teataja L 122 , 22/05/1996 Lk 0004 - 0004



Komisjoni määrus (EÜ) nr 904/96, 21. mai 1996, millega parandatakse teist korda määrust (EÜ) nr 1802/95, millega muudetakse määrusi, millega enne 1. veebruari 1995 määrati kindlaks piima- ja piimatooteturul teatavad hinnad ja summad, mille väärtust eküüdes on põllumajanduslike ümberarvestuskursside paranduskoefitsiendi tühistamise tõttu korrigeeritud EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 2931/95, [2] eriti selle artikli 5c lõiget 7, ning arvestades, et: komisjoni määruse (EÜ) nr 1802/95 [3] (muudetud määrusega (EÜ) nr 2700/95 [4]) lisas tuleks parandada üks viga; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1802/95 lisasse lisatakse järgmine rida määruse (EMÜ) nr 1547/87 järele ja määruse (EMÜ) nr 570/88 ette: "(eküüdes) | 1 | 2 | 3 | 4 | 5 | Määrus | Viited | Varasem summa koos lülimisega | Uus summa ilma lülimiseta | Alates 1. septembrist 1995 kohaldatav uus summa | “(EMÜ) nr 1589/87 | Artikli 4 lõige 1 | 40 | 48,30 | 48”" | Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. mai 1996 Komisjoni nimel komisjoni liige Franz Fischler [1] EÜT L 148, 28.6.1968, lk 13. [2] EÜT L 307, 20.12.1995, lk 10. [3] EÜT L 174, 26.7.1995, lk 27. [4] EÜT L 280, 23.11.1995, lk 24. --------------------------------------------------
Euroopa Liidu Teataja L 277 , 30/10/1996 Lk 0011 - 0011



Komisjoni määrus (EÜ) nr 2067/96, 29. oktoober 1996, millega muudetakse määrust (EÜ) nr 1000/96 seoses teatavate kodulinnuliha turustusnormidega EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] viimati muudetud määrusega (EÜ) nr 3204/93, [2] eriti selle artiklit 9, ning arvestades, et: komisjoni 5. juuni 1991. aasta määrust (EMÜ) nr 1538/91, millega kehtestatakse määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad, [3] on muudetud määrusega (EÜ) nr 1000/96 [4] seoses kohikuke määratluse ja asjakohaste tootmiskriteeriumidega; on vaja sätestada üleminekuperiood uue määratluse kohaldamiseks, et võtta arvesse teatavate tootjate huvisid aastalõpu turustushooajal; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1000/96 artikkel 2 asendatakse järgmisega: "Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. märtsist 1997." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. oktoober 1996 Komisjoni nimel komisjoni liige Franz Fischler [1] EÜT L 173, 6.7.1990, lk 1. [2] EÜT L 289, 24.11.1993, lk 3. [3] EÜT L 143, 7.6.1991, lk 11. [4] EÜT L 134, 5.6.1996, lk 9. --------------------------------------------------